Albaneses

Os albaneses (en albanés Shqiptarët) son un grupo humán que tien en común l'idioma albanés, una cultura albanesa y uns antipasatos albaneses.

A mitat d'a etnia vive en Albania y l'atra mitat en Kosovo y en Macedonya d'o Norte. Bi ha minorías albanesas en muitos países, estando as mes importants en Grecia y Italia.

 Organización social 
A sociedat tradicional en a zona a lo norte d'o río Skumbi ha conservau elementos arcaicos, como a conservación d'a organización en tribus. A suya importancia ye tan gran que dica as tierras de cautivo y pastura perteneixen a esta entidat d'agrupación humana. Ni sisquiera o rechimen comunista podió fer desapareixer esta forma d'organización. Francisco Villar: Los indoeuropeos y los origenes de Europa. Lenguake e historia. Editorial Gredos, 1991. pp 282-285

 Orichen 
Os albaneses son descendients d'un pueblo paleobalcanico. Bi ha diferents hipotesis sobre o suyo orichen. Una de tradicional diz que son descendients d'os ilirios, una tribu d'a branca centum d'os pueblos indoeuropeus. D'estar asinas, a suya luenga derivariba d'a luenga iliria. Sindembargo a evidencia lingüistica amuestra que o caracter de l'albanés ye mes cerca d'a branca satem y huei cada vegata prene mes importancia a teoría que relaciona l'albanés actual con a luenga daca adintro d'a branca tracia, con una hipotesi que relaciona o pueblo albanés baixo medieval con poblacions dacas no romanizatas que se refuchioron en l'Imperio Romano en tiempos d'as primeras invasions chermanicas (presencia de godos en Ucraína y Rumanía) y d'os hunnos, que tamién causoron movimientos de población.

L'orichen d'os albaneses ye estato un problema de disputa mientres muito tiempo. Manimenos o suyo idioma, l'albanés, ye clarament una luenga indoeuropea. O suyo vocabulario contién palabras griegas, latinas, eslavas y turcas, encara que a luenga per se no tien familiars vivos cercans, cosa que en fa difícil a filiación adintro d'o tronco lingüistico balcanico antigo.

O primer estato con una clase dirichent albanesa estió o Principato d'Arbër u d'Arbëria, que duró dende l'anyo 1190 dica l'anyo 1255.

Mapas

 Referencias 

*
Categoría:Pueblos paleobalcanicos
Categoría:Etnias d'Albania
Categoría:Etnias de Bosnia y Herzegovina
Categoría:Etnias d'Italia
Categoría:Etnias de Kosovo
Categoría:Etnias de Macedonya d'o Norte